stanford-oval/wikipedia huggingface dataset:
Francesco Saverio Nitti

| Francesco Saverio Nitti |
| --- | --- |

Italian pääministeri
 23. kesäkuuta 1919–15. kesäkuuta 1920  
Monarkki:  Viktor Emanuel III
Edeltäjä:  Vittorio Emanuele Orlando
Seuraaja:  Giovanni Giolitti
Henkilötiedot
Syntynyt: 19. heinäkuuta 1868 Melfi, Italian kuningaskunta
Kuollut: 20. helmikuuta 1953 (84 vuotta) Rooma, Italian kuningaskunta
Tiedot
Puolue:  Historiallinen äärivasemmisto Radikaalipuolue Demokraattiliberaalinen puolue
Francesco Saverio Nitti (19. heinäkuuta 1868 Melfi – 20. helmikuuta 1953 Rooma) oli italialainen poliitikko, joka toimi Italian pääministerinä ensimmäisen maailmansodan jälkeen 1919–1920.
Nitti toimi alun perin lehtimiehenä ja taloustieteen professorina Napolin yliopistossa, kunnes hänet valittiin vuonna 1904 Italian edustajakamariin liberaalien edustajana. Hän toimi maatalous-, teollisuus- ja kaupaministerinä Giovanni Giolittin hallituksessa vuosina 1911–1914, missä ominaisuudessa hän kansallisti vakuutustoimen. Lokakuusta 1917 tammikuuhun 1919 hän oli rahaministerinä Vittorio Emanuele Orlandon hallituksessa. Orlandon erottua kesäkuussa 1919 Nittistä tuli pää- ja sisäministeri. Italia oli tuolloin keskellä sota-ajasta aiheutunutta taloudellista kriisiä ja samalla mukana Versaillesin rauhanneuvotteluihin liittyneessä aluekiistassa muiden voittajavaltioiden kanssa. Nittin hallitus ei saanut palautettua Italiaan sisäistä järjestystä eikä useista yrityksistään huolimatta löytämään ulkovaltojen kanssa tyydyttävää kompromissia Fiumen kysymyksestä, mikä alensi hallituksen suosiota. Hallitus muutti elokuussa 1919 vaalilakia siten, että parlamenttivaaleissa siirryttiin suhteellisen vaalitapaan, mikä vain vahvisti oppositiossa olleita sosialisteja. Erityisesti harmeja aiheuttivat teollisuustyöläisten laajat lakot sekä uuden fasistipuolueen aiheuttamat järjestyshäiriöt. Nitti erosi lopulta 9. kesäkuuta 1920.
Nitti oli vielä parlamentin jäsenenä 1921–1924, mutta jäi syrjään politiikasta fasistien kiristäessä otettaan vallasta. Myöhemmin hän asui vuosia maanpaossa Ranskassa ja omistautui kirjoittamiselle. Saksalaiset vangitsivat Nittin toisen maailmansodan aikana elokuussa 1943 ja internoivat hänet Itävaltaan, mistä hän vapautui sodan päätyttyä. Hänet valittiin Italian senaattiin vuonna 1948.
Federico Scoppa

| Henkilötiedot |
| --- | --- | --- | --- |
Koko nimi: Federico Matías Scoppa
Syntymäaika: 7. heinäkuuta 1987 (ikä 37)
Syntymäpaikka: San Nicolás de los Arroyos, Argentiina
Pelipaikka: puolustava keskikenttäpelaaja
Pituus: 179 cm
Seura
Seura: Santamarina
Junioriseurat
2004–2008: Boca Juniors
Seurat
| Vuodet | Seura | O | (M) |
| 2008–2009 | Porto | 0 | (0) |
| 2008–2009 | → Sporting Covilhã (laina) | 7 | (0) |
| 2009 | Boca Juniors | 0 | (0) |
| 2010 | LDU de Loja | 26 | (0) |
| 2011 | FC Inter | 24 | (0) |
| 2012 | Defensores de Belgrano | 12 | (0) |
| 2013 | San Marcos de Arica | 13 | (1) |
| 2013–2014 | Defensores de Belgrano | 28 | (0) |
| 2014– | Santamarina | 24 | (0) |
| Yhteensä | Yhteensä | 134 | (1) |
Maajoukkue
| 2007 | Argentiina U20 | 4 | (0) |
 Seurajoukkueuran tilastot kattavat vain kansalliset sarjat, päivitetty 3. huhtikuuta 2015.
Federico Matías Scoppa (s. 7. heinäkuuta 1987 San Nicolás de los Arroyos, Argentiina) on argentiinalainen jalkapalloilija, joka edustaa Club y Biblioteca Ramón Santamarinaa. Hän on pelipaikaltaan puolustava keskikenttäpelaaja.
Scoppa on Boca Juniorsin kasvatti. Heinäkuussa 2008 hän siirtyi Portugalin Primeira Ligassa pelaavaan FC Portoon, josta siirtyi heti lainalle Portugalin toisen sarjatason Sporting Covilhãan. Kauden 2010 Scoppa pelasi ecuadorilaisessa LDU de Lojassa.
Maaliskuussa 2011 Scoppa teki kolmivuotisen sopimuksen Veikkausliigassa pelaavan FC Interin kanssa. Scoppa debytoi Veikkausliigassa 12. toukokuuta 2011 Helsingin Jalkapalloklubia vastaan, kun hän pääsi vaihdosta sisään Mika Mäkitalon tilalle.
Gliese 581 c

| Gliese 581 c |
| --- | --- |

Löytäminen
Löytäjä(t):  Udry et al.
Löytöpäivä:  4. huhtikuuta 2007
Tähden ominaisuudet
Tähden nimi:  Gliese 581
Tähden etäisyys Auringosta:  20,4 vv
Tähden massa:  0,31
Tähden spektriluokka:  M3V
Tähden metallisuus:  [M/H] = -0,33
Tähden luminositeetti:  0,013
Tähden ikä:  4,3 × 109
Kiertoradan ominaisuudet
Eksentrisyys:  0
Kiertoaika:  ~13 vrk
Inklinaatio:  ?°
Fyysiset ominaisuudet
Tiheys:  ~8,100 kg/m³
Lämpötila:  ~290 K
Gliese 581 c on eksoplaneetta, joka kiertää punaista kääpiötähteä Gliese 581:tä mahdollisesti elinkelpoisella vyöhykkeellä, noin 10 miljoonan kilometrin etäisyydellä tähdestä. Eksoplaneetan massa on noin viisi Maan massaa, mikä tekee siitä supermaan. Planeetan halkaisija on 1,5 kertaa suurempi kuin Maan eli vajaat 20 000 kilometriä. Gliese 581 sijaitsee 20,4 valovuoden päässä Maasta Vaa'an tähdistön suunnassa. Se on 87. lähin tähti Auringosta. Stéphane Udryn johtama tutkijaryhmä julkaisi tiedon planeetan löytymisestä 24. huhtikuuta 2007. Gliece 581 c on toinen aurinkokunnasta löydetty planeetta, ja järjestyksessä kolmas. Se oli pienin aurinkokunnan planeetta, mutta 21. huhtikuuta 2009 löydettiin Gliese 581 e, vielä pienempi planeetta. Gliese 581 e:stä tuli pienin tunnettu eksoplaneetta.
Gliese 581 c ajateltiin jonkin aikaa eksoplaneetoista eniten Maan kaltaiseksi, mikä on herättänyt paljon kiinnostusta planeettaa kohtaan. Planeetan lämpötila on sopiva nestemäisen veden ylläpitämiseen, ja teoriassa planeetta voisi ylläpitää samanlaista elämää kuin Maassa on. Kuitenkin jotkut planeetan ilmakehään pohjautuvat teoriat esittävät, että aurinkokunnan neljäs planeetta, Gliese 581 g, olisi parempi ehdokas elämän ylläpitämiselle. Tähtitieteellisesti Gliese 581 on melko lähellä Maata, 20,3 valovuoden päässä.
Löytäminen

Gliese 581 c:n löytänyt ryhmä kirjoitti raportin löydöstään 27. huhtikuuta 2007 ja julkaisi raportin Astronomy and Astrophysics -lehden kesäkuun 2007 numerossa. Lehdessä kerrottiin myös toisen planeetan samassa aurinkokunnassa, Gliese 581 d:n, jonka massa on ainakin 7,7 Maan massaa, löytämisestä. Uudemmat tutkimukset kuitenkin arvioivat planeetan massaksi 5,6 Maan massaa.
Ominaisuudet > Kiintotähti

Tutkijat ovat laskeneet, että Gliese 581:tä kiertää ainakin neljä planeettaa. 30. marraskuuta 2005 löydetty Gliese 581 b:n massa on noin 17 Maan massaa. Samaan aikaan Gliese 581 c:n kanssa löydetyn Gliese 581 d:n massa taas on noin kahdeksan Maan massaa. Gliese 581 c kiertää Gliese 581:tä näistä neljästä planeetasta toiseksi uloimpana. Neljäs vahvistettu planeetta on tähdestä katsottuna sisimmällä kiertoradalla oleva Gliese 581 e. Vuonna 2010 julkaistun tutkimuksen mukaan planeettoja saattaisi olla kuusi, mutta kahden viimeisimpänä julkistetun planeetan, Gliese 581 g:n ja Gliese 581 f:n, olemassaoloa ei ole vahvistettu.
Ominaisuudet > Säde

Gliese 581 c:tä on tutkittu vasta hyvin vähän, eikä sen säteestä olla yksimielisiä. Spektroskooppisten mittausten mukaan saatiin selville vain planeetan massan alaraja, mikä ei vielä kerro paljoakaan planeetan säteestä. Oletuksia kuitenkin voidaan tehdä, jos minimimassa (5,6 Maan massaa) on lähellä planeetan oikeaa massaa, mikä on melko varmaa.
Olettaen, että minimimassa on oikea massa, säde voidaan laskea erilaisilla tavoilla. Esimerkiksi, jos Gliese 581 c on kivinen planeetta jolla on suuri rautaydin, se olisi Urdyn ryhmän mukaan noin 50% Maata suurempi. Tällöin painovoima planeetan pinnalla olisi noin 2,24 kertaa voimakkaampi kuin Maan pinnalla. Jos Gliese 581 c onkin vetinen tai jäinen planeetta, sen säde olisi vähemmän kuin 2 kertaa maan säde, vaikka sillä olisikin todella suuri ulkoinen vesikehä. Tämän on laskenut Diana Valencian ryhmä. Tällöin painovoima planeetan pinnalla olisi 1,25 kertaa voimakkaampi kuin Maan pinnalla.
Muut näkökannat ovat hyvin erilaisia. MIT:n Sara Seager on arvioinut, että Gliese 581 c ja muut planeetat, joiden massa lienee noin 5 Maan massaa, voisivat olla:
"Kivijättiläisiä", jotka koostuvat pääasiassa silikaatista
"Kanuunankuulia", jotka koostuvat pääasiassa kiinteästä raudasta
"Kaasukääpiöitä", jotka koostuvat pääasiassa heliumista ja vedystä
Hiilirikkaita planeettoja
Hiilimonoksidirikkaita planeettoja
Jää VII -rikkaita planeettoja
Ominaisuudet > Massa

Gliese 581 c:n olemassaolo ja sen massa on laskettu spektroskooppisilla mittauksilla, mikä on tyypillistä eksoplaneetoille. Planeetan massa laskettiin planeetan painopisteestä sen kiintotähden ja muiden aurinkokunnan planeettojen suhteen. Kun kaikki kuusi planeettaa sopivat tähän ratkaisuun, massaksi laskettiin 5,6 Maan massaa. Tämä luku ei ole varma, mutta planeetan massa ei voi olla paljon tätä suurempi, tai aurinkokunta olisi dynaamisesti epävakaa. Simulaatioiden mukaan aurinkokunnasta tulisi epävakaa, jos planeettojen koko ylittäisi arvion noin 1,6–2 -kertaisesti, mikä tarkoittaa että planeetan massa voisi olla korkeintaan 10,4 Maan massaa.
Ominaisuudet > Kiertorata

Gliese 581 c:n yksi kierros Gliese 581:n ympäri kestää 13 vuorokautta. Planeetan keskietäisyys tähdestä on noin 11 miljoonaa kilometriä, noin 7 % Maan keskietäisyydestä Aurinkoon nähden. Koska Gliese 581 on Aurinkoa pienempi ja kylmempi, Gliese 581 c osuu tähden elinkelpoiselle vyöhykkeelle. Planeetta voisi siis olla sopiva nestemäiselle vedelle ja ihmisten tuntemalle elämälle.
Maankaltaisuus

Stéphane Udryn johtama tutkijaryhmä laskee eksoplaneetaan pinnan keskilämpötilan olevan −3 – +40 °C riippuen planeetan albedosta. Jos planeetan albedo on sama kuin Venuksen, keskilämpötilaksi saadaan −3 °C. Jos planeetan albedo on sama kuin Maan, lämpötilaksi saadaan 40 °C. Gliese 581 c on luultavasti tähän mennessä löydetyistä eksoplaneetoista eniten Maan kaltainen. On arvioitu, että planeetalla saattaa siten olla vettä, vaikkapa järvinä tai merinä. Planeetta saattaa olla myös kuiva kiviplaneetta tai kaasumainen. Planeetta saattaa olla vuorovesilukkiutunut, mikä alentaisi sen elinkelpoisuutta.
Maankaltaisuus > Lämpötila

Gliese 581:n luminositeettiluokka on 0,013 kertaa Auringon luminositeetti. Tämän avulla voidaan laskea Gliese 581 c:n musta kappale -lämpötila, joka voi tosin olla erilainen kuin pintalämpötila. Udryn ryhmän mukaan Gliese 581 c:n musta kappale- lämpötila olisi -3 °C jos sen albedo on samanlainen kuin Venuksen ja 40 °C, jos sen albedo on samanlainen kuin Maan. Kuitenkin, musta kappale -lämpötila ja oikea pintalämpötila voivat olla todella erilaiset, sillä esimerkiksi Venuksen ml -lämpötila on 34,25 °C, mutta sen pintalämpötila on 463,85 °C johtuen pääosin hiilidioksidipitoisesta ilmakehästä.
Maankaltaisuus > Nestemäinen vesi

On mahdollista, että Gliese 581 c on elinkelpoisen vyöhykkeen ulkopuolella. Planeetalla olevasta vedestä ei ole mitään todisteita, ja jos sitä onkin, se ei välttämättä ole nestemäistä. Todisteita voitaisiin saada, jos Gliese 581 c ylikulkisi kiintotähtensä vierestä, mutta näin ei luultavasti tule käymään.
Gliese 581 c:n kokovertailua. Vasemmalta oikealle: Maa, Gliese 581 c, Neptunus.
Gliese 581:ta kiertävien planeettojen kiertoradat
Gakudō Takada

Gakudō Takada Joensuun torilavalla kesällä 2011.
Gakudō Takada (jap. 髙田 學道, Takada Gakudō, s. 19. kesäkuuta 1939 Jokohama, Japani) on Nihon Iaidō-kyōkain (erään Japanin iaidō-yhdistyksen) puheenjohtaja, Musō Shinden-ryūn Gotō-tyylisuunnan 20. pääopettaja ja Jokohamassa sijaitsevan Yūshigijuku-dōjōn johtaja.
Takada aloitti kendōn 13-vuotiaana ja liittyi iaidō-opettajansa (Hiroshi) Matsuo Kenpūn (1903–1985) dōjōhon 15-vuotiaana. Vuodesta 1986 eli siitä lähtien kun hän sai 8. danin hän on käynyt Suomessa ja muissa Pohjoismaissa, Baltian maissa tai Bulgariassa opettamassa pari kertaa vuodessa. Hän on ollut hanshi iaidōssa vuodesta 1996 lähtien Dai-Nippon iaidō-renmeiltä ja 10. danin hän sai vuonna 2004. Lisäksi hänellä on kendōssa kyōshi 7. dan ja muissakin budō-lajeissa dan-arvoja.
Muita Takadan opettajan Matsuo Kenpūn korkea-arvoisia oppilaita olivat Masao Kaminodan, Kiyoshi Watanabe (10. dan) ja Hideo Taki. Matsuo Kenpū oli itse Hakudō Nakayaman oppilas ja opetti Musō Shinden-ryūn lisäksi Takadalle myös useita muita taistelutaitoja, joita olivat muun muassa Ono-ha Hoki-ryū, Mugai-ryū ja Araki-ryūn iaijutsu ja nagamakijutsu.
Gakudō Takada on naimisissa Rumin (iaidō hanshi 9. dan) kanssa ja heidän poikansa on Tokudō (徳道, renshi 8. dan).
Aiheesta muualla

Gakudō Takada Nihon iaidō-kyōkain sivuilla
Yūshingijukun virallinen blogi (englanniksi)
Ewerton Teixeira

| Ewerton Teixeira> Henkilötiedot |
| --- | --- |
Syntynyt: 13. helmikuuta 1982 (ikä 42) São Paulo
Kansalaisuus:   Brasilia
Potkunyrkkeilijä
Aktiivisena:  2003–2013
Pituus:  187 cm
Paino:  107 kg
Kätisyys:  oikea
Seura(t):  Ichigeki Academy Liberdade Dojo Yoshida Dojo
Tilastot
Ottelut:  15
Voitot:  11
– tyrmäyksellä:  3
– päätöksellä:  8
Tappiot:  4
| Ewerton Teixeira> Henkilötiedot |
| --- | --- |
Kansalaisuus:   Brasilia
Kyokushin-ottelija
Aktiivisena:  2000–2011
Pituus:  187 cm
Paino:  99 kg
Painoluokka:  Superraskassarja
Vyöarvo:  3. dan
| Mitalit> Maa:   Brasilia.Miesten kyokushin.World Open  | Mitalit> Maa:   Brasilia.Miesten kyokushin.World Open  | Mitalit> Maa:   Brasilia.Miesten kyokushin.World Open  | Maa:   Brasilia> Miesten kyokushin. |
| --- | --- | --- | --- |
|  Kultaa | Tokio 2007 | avoin |  |
|  Hopeaa | Tokio 2011 | avoin |  |
| MM-kilpailut  | MM-kilpailut  | MM-kilpailut  |  |
|  Kultaa | Tokio  2005 | +90 kg |  |
| Team World Cup  | Team World Cup  | Team World Cup  |  |
|  Kultaa | São Paulo 2002 | joukkuekumite |  |
| All American Open  | All American Open  | All American Open  |  |
|  Kultaa | New York 2001 | avoin |  |
|  Kultaa | New York 2002 | avoin |  |
|  Kultaa | New York 2003 | avoin |  |
|  Kultaa | New York 2004 | avoin |  |
|  Kultaa | New York 2007 | avoin |  |
|  Hopeaa | New York 2006 | avoin |  |
| Brasilian Open  | Brasilian Open  | Brasilian Open  |  |
|  Hopeaa | 2001 | avoin |  |
Ewerton Teixeira (s. 13. helmikuuta 1982 São Paulo) on brasilialainen karateka ja uransa lopettanut potkunyrkkeilijä ja vapaaottelija. Hän voitti Kyokushinissa kolme maailmanmestaruutta ja viidesti All American Openin, joka on myös turnauksen ennätys. Potkunyrkkeilyssä hän voitti Fukuokan K-1 World GP mestaruuden 2008.
Kilpaura

Syyskuussa 2002 Teixeira saavutti maailmanmestaruuden joukkuekumitessa, kun Brasilia voitti loppuottelussa Venäjän.
Fernando Iório Rodrigues

Fernando Iório Rodrigues (23. kesäkuuta 1929 Maceió – 20. maaliskuuta 2010) oli brasilialainen roomalaiskatolinen piispa. Hänet vihittiin papiksi 30. marraskuuta 1953 ja nimitettiin Palmeira dos Índiosin hiippakunnan johtoon 1. maaliskuuta 1985. Piispaksi vihkiminen seurasi 29. toukokuuta. Pääkonsekraattorina toimi Otàvio Barbosa Aguiar, jota avustivat Constantino José Lüers ja Epaminondas José de Araújo.
Iório Rodrigues jäi eläkkeelle 12. heinäkuuta 2006.
GPRS

Wikipedian verkkosivu avattuna matkapuhelimessa.
GPRS (lyhenne sanoista General Packet Radio Service) on GSM-verkossa toimiva pakettikytkentäinen tiedonsiirtopalvelu, jota käytetään pääasiassa langattoman Internet-yhteyden muodostamiseen matkapuhelimen tai GPRS-sovittimen avulla. GPRS:llä voidaan teoriassa saavuttaa 114 kbit/s tiedonsiirtonopeus verkosta päätelaitteelle, mutta käytännössä se jää 30–40 kbit/s tasolle. Vasteaika muodostuu myös suureksi, jolloin RTT (round-trip time) on tyypillisesti 600–700 ms. GSM-yhteyden tapaan GPRS käyttää radioaaltoja tiedon siirtämiseen. Uusimmatkin puhelinmallit käyttävät edelleen myös GPRS-tiedonsiirtoa tilanteissa, joissa nopeampia 3G- tai 4G-verkkoja ei ole käytettävissä. Käyttäjän kannalta asialla ei ole muuta merkitystä, kuin se että tiedonsiirtonopeus on GPRS-yhteydellä huomattavasti alhaisempi. Seuraava kehitysvaihe GPRS:n jälkeen oli EDGE eli Enhanced Data rates for Global Evolution.
Tietyn kaistan varaavan piirikytkentäisen datayhteyden (CSD) ja pakettikytkentäisen GPRS-yhteyden ero on siinä, että jälkimmäinen voi olla jatkuvasti päällä sen kuitenkaan kuormittamatta tai varaamatta verkkoa muulloin kuin dataa siirrettäessä. Se käyttää siis pakettimuotoista spasmista tiedonsiirtotapaa GSM-data-yhteyksien kiinteän nopeuden sijaan. Datapaketit siirretään samanlaisissa aikajakokanavoinnin kehyksissä kuin tavalliset äänipuhelupaketit.
GPRS-tiedonsiirrosta veloitetaan siirretyn tiedon määrän perusteella. Määrään perustunut veloitus oli Suomessa aiemmin useita euroja megatavulta. 2010-luvulla suomalaiset operaattorit siirtyivät pääsääntöisesti tarjoamaan liittymäsopimuksia, joissa dataa voi oman operaattorin verkossa siirtää rajattomasti kohtuullisella kiinteällä kuukausihinnalla. Oman operaattorin verkon ulkopuolella, eli käytettäessä puhelinta ulkomailla, datasiirron hinnassa on huomattavia maakohtaisia eroja.
GPRS-tiedonsiirron edeltäjässä, piirikytkentäisessä GSM-datapuhelussa, yhteys oli tavallisen äänipuhelun tavoin aikaveloitteinen.
Keskeisiä GPRS-standardin suunnittelijoita olivat suomalaiset Jari Hämäläinen ja Hannu Kari. GPRS tuli mukaan GSM-standardiin alun perin saksalaisten vaatimuksesta saada käyttöön datan pakettipohjainen siirtojärjestelmä. GPRS otettiin käyttöön vuonna 2000. Nokia esitteli ensimmäisen GPRS-matkapuhelinmallinsa Nokia 6310:n maaliskuussa 2001.
Aiheesta muualla

Kuvia tai muita tiedostoja aiheesta GPRS Wikimedia Commonsissa
Matkapuhelinverkkostandardit
| --- | --- |
0G:  AMTS • ARP • Autotel/PALM • IMTS • MTD • MTS • OLT • PTT
1G:  CDPD • DataTAC • Hicap • Mobitex • NMT • TACS/ETACS
2G:  CSD • cdmaOne • D-AMPS • EDGE • Evolved EDGE • GPRS • GSM • HSCSD • iDEN • PDC • PHS • WiDEN
3G:  CDMA2000 • FOMA • HSDPA • HSPA • HSPA+ • HSUPA • Super-Charged • TD-CDMA • TD-SCDMA • UMTS • W-CDMA
3.5G:  E-UTRA • GAN (UMA) • HiperMAN • iBurst • WiBro
4G:  UMB • UMTS Revision 8 (LTE) • WiMAX
5G:  5G
Francesco Sabatini

Francesco Sabatini, noin 1775−1779.
San Pascualin luostari, Aranjuez.
Francesco Sabatini (1722 Palermo – 1797 Madrid), myös tunnettu nimellä Francisco Sabatini, oli italialainen arkkitehti, joka työskenteli Espanjassa 1700-luvulla. Hänen työnsä edusti uusklassismia.
Aiheesta muualla

Kuvia tai muita tiedostoja aiheesta Francesco Sabatini Wikimedia Commonsissa
Francesco Rutelli

Francesco Rutelli
Francesco Rutelli (s. 14. kesäkuuta 1954 Rooma) on italialainen poliitikko, joka oli Romano Prodin toisen hallituksen kulttuuri- ja turismiministeri 2006-2008. Hän oli Rooman pormestarina 1993-2001. Vuoden 2001 vaaleissa Rutelli oli Oliivipuukoalition pääministeriehdokas. Francesco Rutelli oli Europarlamentin jäsen 1999-2004. 2009 hän erosi Demokraattisesta puolueesta ja perusti Alleanza per l'Italia -puolueen.
Aiheesta muualla

Nettisivut
Fernando Lopes-Graça

Fernando Lopes-Graça (1906 Tomar – 1994 Parede) oli portugalilainen säveltäjä, kapellimestari ja musikologi. Hän oli yksi maansa 1900-luvun tuotteliaimmista säveltäjistä ja käytti portugalilaisen kansanmusiikin aineksia oman tyylinsä muodostamisessa. Hän oli myös portugalilaisen kansanmusiikin tutkimuksen edelläkävijä.
Lopes-Graçan oma soitin oli piano. Hän säestikin usein omien lauluäänelle ja pianolle tekemiensä sävellysten esityksiä. Hän opiskeli Lissabonin kansalliskonservatoriossa, jossa häntä opettivat Adriano Meira, Vianna da Motta, Tomás Vaz de Borba ja Luís de Freitas Branco. Hän työskenteli kuoronjohtajana Lissabonissa ja sovitti kuorolle portugalilaisia kansanlauluja. Lopes-Graçan uraa vaikeutti varhainen poliittinen suuntautuminen kommunismiin. Sen takia hän joutui useampaan otteeseen kiinniotetuksi eikä päässyt opettamaan Lissabonin kansalliskonservatorioon neilikkavallankumouksen vuonna 1974 päättämän hallinnon alaisuudessa.
Lopes-Graça ei ollut koskaan naimisissa.
Ewert Saarnio

Ewert Saarnion veistos Kotka ja hauki
Ewert Leopold Saarnio (4. joulukuuta 1867 Kerimäki – 6. joulukuuta 1920) oli suomalainen kuvanveistäjä.
Saarnio opiskeli Suomen Taideyhdistyksen piirustuskoulussa vuonna 1895. Hän osallistui Suomen Taiteilijain näyttelyihin vuosina 1909, 1910 ja 1912. Hänen töitään oli näytteillä myös Tukholmassa 1916. Saarnio työskenteli konttori- ja liikealalla.
Teoksia

Makaava alaston, veistos. 1910
Kotka ja hauki 2016
Professori Thiodolf Reinin rintakuva. 1917
Aiheesta muualla

Suomalaisen kuvataiteen bibliografia : Ewert Saarnio
F. N. Jakobsson

Frans Nikolai Jakobsson (4. lokakuuta 1904 Ahlainen – 4. helmikuuta 1989) oli suomalainen Ammattienedistämislaitoksen opettaja ja ylikonemestari, työnjohtaja ja tietokirjailija. Hän julkaisi kirjoja myös nimillä F. N. Mäki-Rossi-Jakobsson ja F. N. Mäki-Rossi.
Jakobsson suoritti teollisuuskoulun Porissa, toimi sitten konemestarina useissa laivoissa sekä kymmenkunta vuotta työnjohtajana Porin konepajassa. Hän opiskeli Saksassa ja vuosina 1929–1931 Amerikassa, jonne Ammattienedistämislaitos lähetti hänet osaksi valtion, osaksi muualta hankituilla varoilla. Jakobsson oli opettajana Ammattienedistämislaitoksessa ja hän julkaisi muun muassa Sepän kirjan sekä toimi eri puolilla Suomea järjestettyjen konekorjaus- ja keskuslämmitys- y.m. vastaavien kurssien opettajana ja järjestäjänä.
Teoksia

Nimellä F. N. Jakobsson:
Sepän kirja. Ammattien edistämislaitoksen ammattikirjoja n:o 7. Otava 1929
Nimellä F. N. Mäki-Rossi-Jakobsson:
Keskuslämmittäjän ja talonmiehen käsikirja. Ammattien edistämislaitoksen ammattikirjoja n:o 18. Otava 1935
Nimellä F. N. Mäki-Rossi:
Keskuslämmittäjän ja talonmiehen käsikirja. Ammattien edistämislaitoksen ammattikirjoja n:o 18. 2. laaj. painos Otava 1939, 4. uus. painos 1951, 5. tarkistettu painos 1955, 6. tarkistettu painos 1958
Sepän kirja. Ammattien edistämislaitoksen ammattikirjoja n:o 7. 2. uus. painos Otava 1943, 3. uus. painos 1950
Ha

Ha tarkoittaa seuraavia:
Kielet

ha, katakana-merkki ハ ja hiragana-merkki は, japanin kielen kana-merkki
hā’ (ه), ḥā’ (ح) tai ḫā’ (خ), arabialaiset kirjaimet
Ha, han kieli, itäafrikkalainen kieli (ISO 639-3 -koodi haq)
Ha, hausan kielen ISO-639-3 -koodi
Luonnontieteet ja teknologia

hahnium, kemiallinen merkki Ha, alkuaine, nykyisin nimeltään dubnium (Db)
hehtaari, tunnus ha, pinta-alan yksikkö
hehtoampeeri, tunnus hA, sähkövirran yksikkö
High availability, HA, tietojärjestelmän jatkuva saatavuus
Liikenne

Hawaiian Airlines, IATA-koodi HA, lentoyhtiö
Heinolan rautatieasema, liikennepaikkalyhenne Ha, rautatieasema Suomessa
henkilöauto, ha, pienehkön henkilömäärän kuljetukseen tarkoitettu auto
Unkari, siviililentokoneiden kansallisuustunnus HA, valtio tai muu maantieteellinen alue
Henkilöt

Ha Ji-won (s. 1978), eteläkorealainen näyttelijä
Ha Jin, oik. Jīn Xuěfēi (s. 1956), kiinalais-yhdysvaltalainen kirjailija
Ha Seok-jin (s. 1982), eteläkorealainen näyttelijä
Ha Seok-ju (s. 1968), eteläkorealainen jalkapalloilija
Ha Seung-jin (s. 1985), eteläkorealainen koripalloilija
Ha Yeon-soo (s. 1990), eteläkorealainen näyttelijä
Muut

Ha, egyptiläisen mytologian jumala
Halden Arbeiderblad, HA, norjalainen sanomalehti
Helsinge-Atlas, HA, vantaalainen urheiluseura
hovioikeuden auskultantti, HA, hovioikeudessa tuomarin virkaan valmentautuva oikeustieteen kandidaatti
"Ha", Killing Joke -yhtyeen albumi vuodelta 1982
Filip Đorđević

| 0 | 1 | 2 |
| --- | --- | --- |

Henkilötiedot
Koko nimi: Filip Đorđević
Syntymäaika: 28. syyskuuta 1987 (ikä 37)
Syntymäpaikka:  Jugoslavia
Pelipaikka: hyökkääjä
Pituus: 186 cm
Seura
Seura:  Chievo Verona
Seurat
| Vuodet | Seura | O (M) |
| 2005–2008 2006–2007 2008–2014 2014–2018 2018– |  Red Star Belgrade →  Rad Belgrade  Nantes  Lazio  Chievo Verona | 8 (0) 35 (16) 181 (59) 0 (0)  |
Maajoukkue
| 2012– |  Serbia | 12 (4) |
 Seurajoukkueuran tilastot kattavat vain kansalliset sarjat, päivitetty 12. elokuuta 2014.  Maajoukkueuran tilastot päivitetty 12. elokuuta 2014.
Filip Đorđević (s. 28. syyskuuta 1987 Belgrad, Jugoslavia) on serbialainen jalkapalloilija, pelipaikaltaan hyökkääjä. 186 senttimetriä pitkä Đorđević edustaa Chievo Veronaa, jonne hän siirtyi Laziosta vuonna 2018.
1. heinäkuuta 2014 Đorđević siirtyi ilmaisella siirrolla Nantesista Lazioon solmien kesäkuun 2018 loppuun saakka voimassa olevan sopimuksen.
Frederick Yates

Frederick Yates
Frederick Dewhurst Yates (16. tammikuuta 1884 – 10. marraskuuta 1932) oli englantilainen shakinpelaaja. Hän voitti Britannian shakkimestaruuden kuusi kertaa. Yates ei kuulunut maailman parhaisiin pelaajiin, mutta onnistui silti yllättämään sellaisiakin pelaajia kuin Aleksandr Alehin, Max Euwe, Akiba Rubinstein ja Milan Vidmar. Yates kuoli tukehtumiseen nukkuessaan.